সোনার স্বপ্ন শেষ, বেলজিয়ামের কাছে ২-৫ গোলে হার ভারতের

সোনার আশা শেষ ভারতীয় হকি দলের| আবারও সেই বেলজিয়াম কাটাতেই আটকে গেলেন মনপ্রীত সিংরা| টোকিও অলিম্পিকের সেমিফাইনালে ২-৫ গোলে হার ভারতের|

২০১৬ সালে রিও অলিম্পিকের কোয়ার্টার ফাইনালেও এই বেলজিয়ামের কাছেই থামতে হয়েছিল ভারতকে| চিত্রটার বদল হলনা| আবারও সেই ঘটনারই পূণরাবৃত্তি দেখা গেল টোকিওর মঞ্চেও|

সেমিফাইনালে পৌঁছনর পরই ভারতকে ঘিরে প্রত্যাশার পরদটা ছিল আকাশ ছোঁয়া| লড়াইটা চালালেও, শেষরক্ষা হল না| পরিসংখ্যানে এগিয়ে থেকে নামলেও, সেমিফাইনালে সেই ধারা বজায় রাখতে পারল না ভারত|

খেলা শুরুর কয়েক মিনিটের মধ্যেই এগিয়ে যায় বেলজিয়াম| যদিও ম্যাচে ফিরতে ভারতের বেশি সময় লাগেনি| প্রথম পেনাল্টি কর্ণার থেকেই ভারতকে সমতায় ফেরান হরমনপ্রীত সিং|

আক কয়েক মিনিটের মধ্যেই ফের কাউন্টার অ্যাটাক| ফের গোল| এবার গোলদাতার নাম মনদীপ সিং|

দ্বিতীয় কোয়ার্টার পর্যন্ত সেই ব্যবধান ধরে রাখতে সক্ষম হয় মেন ইন ব্লুজ ব্রিগেড| কিন্তু শেষ পর্যন্ত সেই স্বস্তি থাকেনি ভারতীয় কোচ গ্রাহাম রিডের মুখে|

মুহূর্মুহু আক্রমণ বেলজিয়ামের| একের পর এক পেনাল্টি কর্ণার আদায় করতে থাকে তারা| তৃতীয় কোয়ার্টারেই গোল শোধ|

চতুর্থ কোয়ার্টারে পুরো ম্যাচটাই ভারতের বক্সে খেলা হল| গোটা ম্যাচে ১৪টা পেনাল্টি কর্ণার পায় বেলজিয়াম| সৃজেশ, রোহিদাসরা দুর্দান্ত খেললেও, সেই চাপ পুরেপুরি ধরে রাখা সম্ভব হয়নি তাদের পক্ষে|

একটি পেনাল্টি কর্ণার, একটা পেনাল্টি এবং ফিল্ড গোলে ভারতের বিরুদ্ধে ব্যবধান বাড়িয়ে ফেলে বেলজিয়াম| শেষ দু মিনিট গোলরক্ষককে তুলে নিয়ে ১১ জনকেই আক্রমণে নামিয়ে দিয়েছিলেন গ্রাহাম রিড| কিন্তু সাফল্য অধরাই রয়ে গিয়েছে ভারতীয় শিবিরের| ফাইনাল হুটার বাজার সঙ্গে সঙ্গেই সোনা জয়ের স্বপ্ন শেষ মনপ্রীত সিংদের|

তবে পদক জয়ের আশা এখনও রয়েছে মেন ইন ব্লুজ ব্রিগেডের| অস্ট্রেলিয়া এবং জার্মানির মধ্যে যে দল হারবে, তাদের বিরুদ্ধে ব্রোঞ্জের লড়াইয়ে নামবে টিম ইন্ডিয়া|