অলিম্পিকের ফাইনালে ব্রাজিল, সোনা জেতার লক্ষ্যে দানি আলভেজরা

অলিম্পিকে সোনা জয়ের পথে ব্রাজিল| টাই ব্রেকারে মেক্সিকোকে হারিয়ে টোকিও অলিম্পিক ফুটবলের ফাইনালে পৌঁছল সেলেকাওরা| ম্যাচের ফলাফল ৪-১ এখন শুধু ফাইনালে সোনা জয়ের অপেক্ষায় তারা|

ফুটবলের জার্মানিকে বড় ব্যবধানে হারিয়ে যাত্রা শুরু করেছিল ব্রাজিল| শুরু থেকেই এবার দুরন্ত ছন্দে ছিলেন দানি আলভেজরা|

সেমিফাইনালে মেক্সিকোর বিরুদ্ধে নেমেছিল ব্রাজিল| শুরু থেকেই লড়াইটা ছিল হাড্ডহাড্ডি| সুযোগ অবশ্য বেশি পেয়েছিল ব্রাজিলই| কিন্তু গোলের মুখ খুলতে ব্যর্থ হয় তাঁরা| ওচুয়ার দাপটে বারবারই বিপদ থেকে বেঁচে যায় মেক্সিকো|

নির্দিষ্ট সময় পর্যন্ত খেলার ফলাফল গোলশূন্য| অতিরিক্ত সময়েও গোলের মুখ খুলতে পারেনি কোনও দল| খেলা গড়ায় টাই ব্রেকার পর্যন্ত|

সেখানেই একের পর এক শট জালে জড়াতে ব্যর্থ মেক্সিকান ফুটবলাররা| যেখানে একটাও ভুল করেননি ব্রাজিলিয়ান ফুটবলাররা| দানি আলভেজ প্রথম শট নেন| এরপর একে মার্তিনেলি, গুমারেজরা ব্যবধান বাড়াতে থাকেন|

টাই ব্রেকারে ৪-১ গোলে জিতে রুপো নিশ্চিত করে ফেলল ব্রাজিল| ২০০২ সালে এই জাপান থেকেই শেষ বিশ্বকাপ জিতে দেশে ফিরেছিল ব্রাজিল| এবারও সেই জাপান থেকেই অলিম্পিকে সোনা জিতে ফেরার অপেক্ষায় সেলেকাও বাহিনী|