ফাইনালে পৌঁছে পদক নিশ্চিত রবি কুমার দাহিয়ার, টোকিওয় প্রথম সোনা জয়ের হাতছানি

চতুর্থ পদক নিশ্চিত ভারতের| কুস্তীতে প্রথম দিন নেমেই বাজিমাত রবি কুমার দাহিয়ার| ৫৭ কেজি ফ্রি স্টাইলে ফাইনালে পৌঁছলেন তিনি| এবারের টোকিও অলিম্পিকে প্রথম ভারতীয়র সামনে সোনার হাতছানি|

বুধবার সকালে শুরু থেকেই দুরন্ত ছন্দে ছিলেন তিনি| প্রথম ম্যাচেই অস্কার টিবেরোসকে হারিয়ে দিন তিনি| বুলগেরিয়ার ভ্যানগেলভকেও ১৪-৪ হারিয়ে সেমিফাইনালে পৌঁছন তিনি|

সেমি ফাইনালে কাজাখস্থানের প্রতিদ্বন্দ্বীর বিরুদ্ধে শুরু থেকেই ছিল হাড্ডহাড্ডি লড়াই| এগিয়ে থাকলেও, এক সময় বিরাট ব্যবধানে পিছিয়ে পড়েন রবি দাহিয়া|

ম্যাচে ফিরতে মরিয়া ছিলেন তিনি| ধীরে ধীরে কামব্যাক শুরু করেন| ম্যাচ শেষের সময় যত এগিয়ে আসে, তত মরিয়া রবি| শেষ প্যাচেই বাজিমাত| সমর্পন করতে বাধ্য হন নুরিসলাম স্যানায়েভ| ফল নিয়মে ম্যাচ জিতে ফাইনালে জায়গা করে ফেলেন রবি কুমার|

ভারতের সামনে টোকিও অলিম্পিকে প্রথমবার সোনা জয়ের হাতছানি| অন্যদিকে ৮৬ কেজি ফ্রি স্টাইল সেমিফাইনালেই থেমে গেলেন দীপক পুনিয়া| সোনা হাতছাড়া হলেও, ব্রোঞ্জ জয়ের আশা রয়েছে তাঁর|