সেমিফাইনালে হেরে সোনার আশা শেষ, বজরংয়ের সামনে ব্রোঞ্জের লড়াই

কুস্তিতে কী আরও একটা সোনা কিম্বা রুপো আসতে চলেছে| সবকিছু ঠিকঠাক চললে শুক্রবারই ভারতের ষষ্ঠ পদক নিশ্চিত করে ফেলতে পারতেন বজরং পুনিয়া| কিন্তু হল না|

সোনা জয়ের আশা শেষ বজরং পুনিয়ার| সেমিফাইনালে হাজি আলিয়েভের কাছে হেরে গেলেন ভারতের তারকা কুস্তিগীর| যদিও পদকের আশা এখনও রয়েছে তাঁর সামনে| ব্রোঞ্জের লড়াইয়ে নামবেন বজরং পুনিয়া|

শুক্রবার শুরু থেকেই দুরন্ত ছন্দে ছিলেন বজরং| এগোচ্ছিলেনও সেরকমভাবেই| কোয়ার্টার ফাইনালে চেক গিয়াসীকে ফল করিয়ে সেমিফাইনালে পৌঁছেছিলেন তিনি| বজরংকে ঘিরে প্রত্যাশাটা আগে থেকেই ছিল|

তাঁর সেমিফাইনালে পৌঁছনর পর সেটা আরও বেড়েছিল| হাজি আলিয়েভের বিরুদ্ধে শুরুতে এগিয়েও গিয়েছিলেন তিনি| কিন্তু আজারবাইজানের প্রতিপক্ষের বিরুদ্ধে শেষরক্ষা করতে পারেননি বজরং পুনিয়া|

বারবারই প্রতিপক্ষের পাল্টা চ্যালেঞ্জে পয়েন্ট খোয়াতে হয়েছে তাঁকে| ১২-৫ বাউটে হেরেই সোনা জয়ের আশা তাঁর শেষ| এবার ব্রোঞ্জের লড়াইয়ে নামবেন তিনি|

ডান হাঁটুতে চোট| কিন্তু সেই দুর্বলতাকে পিছনে ফেলেই লড়াই শুরু করেছিলেন তিনি| শেষ পর্যন্ত হার মানতেই হল বজরং পুনিয়াকে| বজরং পুনিয়ার হাত ধরে এবারের কুস্তি থেকে দ্বিতীয় পদকটা আসে কিনা সেটাই শুধু দেখার|